उद्योगों के लिए प्राइवेट लैंड परचेज पॉलिसी
पॉलिटिकल रिपोर्टर | जमशेदपुर
झारखंडके उद्योग सचिव सुनील वर्णवाल ने कहा रांची के ग्लोबल इन्वेस्टर्स मीट में हुए 210 एमओयू (मेमोरेंडम ऑफ अंडरस्टैंडिंग) का एक तिहाई निवेश पूर्वी सिंहभूम सहित कोल्हान प्रमंडल में होगा। कोल्हान क्षेत्र निवेशकों की पहली पसंद है। यहां निवेशकों ने आईटी, ऑटो मोबाइल, माइनिंग, पावर और एजुकेशन में रुझान दिखाई। उद्योग लगने पर पांच लाख लोगों को प्रत्यक्ष-अप्रत्यक्ष रूप से रोजगार मिलेगा। वर्णवाल शनिवार को जमशेदपुर सर्किट हाउस में पत्रकारों से बात कर रहे थे।
उन्होंने कहा उद्योग लगाने में अब जमीन बाधा नहीं होगी। निवेशकों की सुविधा के लिए सरकार जल्द प्राइवेट लैंड परचेज पॉलिसी बनाने जा रही है। सरकार ऐसा माहौल बनाना चाहती है, जिससे निवेशक सीधे रैयतों से वार्ता कर जमीन खरीद सकें। रैयतों की जमीन का भूमि अधिग्रहण कानून के तहत हो सके। बड़े प्रोजेक्ट जिसमें 5000 एकड़ भूखंड की जरूरत पड़ेगी, ऐसे निवेशक सीधे जमीन खरीद सकेंगे। राज्य सरकार इस प्रकार का अवसर देगी, जिससे लोग बिना बिचौलियों के उद्योग के लिए जमीन दे सकें। ऐसे लोगों को निवेशक मुआवजा अन्य सुविधा भी मुहैया कराएंगे। इससे जमीन मालिकों के जीवन स्तर में सुधार होगा। निवेशकों को भी उद्योग लगाने में जमीन की बाधा नहीं होगी।
उन्होंने कहा वर्षों से खाली पड़ी सरकारी जमीन काे उद्योगों के लिए चिह्वित किया गया है। जमशेदपुर, रांची धनबाद में सरकारी जमीन सरकार निवेशकों को देगी। झारखंड सरकार के साथ स्मॉल स्केल इंडस्ट्रीज, मध्यम कुटीर उद्योग के लिए एमओयू हुए हैं, उन पर अप्रैल से काम शुरू हो जाएगा। छोटे प्रोजेक्ट में निवेश के लिए मुख्य सचिव स्तर पर समीक्षा हो रही है। कई निवेशक डिटेल प्रोजेक्ट रिपोर्ट बैंकों से फाइनेंस की तैयारी में जुटे हैं।
आदित्यपुर क्षेत्र में भी होगा निवेश
उद्योगसचिव सुनील कुमार वर्णवाल ने कहा- आदित्यपुर क्षेत्र में भी निवेश होगा। यहां ऑटो कंपोनेंट्स ऑटो मोबाइल सेक्टर में निवेशकों का रुझान रहा है। राज्य सरकार ऐसे निवेशकों को सभी सुविधाएं मुहैया कराएगी, जो यहां कंपनी स्थापित करना चाहती है। यहां पावर सेक्टर आईटी क्षेत्र की भी कंपनियां स्थापित होंगी।
आईटी, ऑटो मोबाइल, माइनिंग, पावर, एजुकेशन में ज्यादा रुझान
hin_Deva kas_Deva hin_Deva hin_Deva hin_Deva awa_Deva hin_Deva hin_Deva